**SÁTORALJAÚJHELY VÁROS ÖNKORMÁNYZAT**

**„B” TIPUSÚ ÖSZTÖNDÍJPÁLYÁZAT**

**PÁLYÁZATI FELHÍVÁSA**

**Előzmény**

Sátoraljaújhely Város Önkormányzata az EFOP-1.5.3-16-2017-00115 azonosító számú „Humán szolgáltatások fejlesztése Sátoraljaújhelyen és környékén” elnevezésű pályázat keretén belül sátoraljaújhelyi állandó lakcímmel rendelkező nappali tagozatos felsőoktatási intézményben tanuló hallgatók számára kiírt pályázat.

Sátoraljaújhely Város Önkormányzat Képviselő-testülete 118/2018 (IX.12) határozata szerint, módosította Sátoraljaújhely Város Önkormányzat Képviselő-testületének 132/2019. (VII.18) határozatával.

**Pályázat háttere**

Az elnyert EFOP-1.5.3-16-2017-00115 azonosító „Humán szolgáltatások fejlesztése Sátoraljaújhelyen és környékén” elnevezésű pályázat.

**Rendelkezésre álló keret összeg: 2.000.000 Ft**

Ösztöndíjpályázat alapvető célja

* Elsősorban a tanulók, fiatalok, megszerezhessék a képességeik szerinti legmagasabb, elérhető iskolai végzettséget
* A tanulók, fiatalok településhez kötődésének erősítése
* olyan pályázók támogatása, akik kiemelkednek társai közül szervező készség és tudományos aktivitásban, példamutató magatartásával és példamutató szorgalmával példaképpé válik társai körében,
* kimagasló tanulmányi eredményeket ér el
* kimagaslóan tehetséges fiatal.

Az ösztöndíjastól elvárás, hogy mindent megtegyen azért, hogy a megszerzett tudását közvetve vagy közvetlenül a település érdekében is kamatoztassa, akár úgy hogy a településen vállal munkát (amennyiben van számára megfelelő feltételeket nyújtó munkalehetősé) akár, úgy hogy az ösztöndíjas folyósítást követő 3 évig a településen folyó fejlesztési folyamatokban önkéntesen részt vesz.

**Pályázók köre:**

* + magyar állampolgárság
	+ Sátoraljaújhelyen állandó lakóhely
	+ államilag elismert alap vagy mesterképzésesben résztvevő hallgató,
	+ utolsó lezárt félév súlyozott átlaga meghaladja a 3,5-öt
	+ az ösztöndíj folyósításának időtartama alatt a pályázó beiratkozott hallgatója, a pályázatában megjelölt intézménynek.

Kizáró ok: posztgraduális képzésben résztvevő hallgatók nem pályázhatnak.

Előnyt jelent:

* 3,5 jobb tanulmányi átlageredmény
* szociálisan hátrányos/halmozottan hátrányos helyzet

**Ösztöndíj igénybevételének szabályai**

1. Az ösztöndíjakat a Sátoraljaújhely Város Önkormányzat által meghirdetett pályázat útján igényelhető.
2. A pályázatot a pályázati felhívásban megjelölt határidőig lehet benyújtani, a pályázati felhíváshoz mellékelt formanyomtatványon. A pályázat benyújtási határidejének elmulasztása jogvesztő.
3. **A pályázat benyújtásának határideje: 2020. március 3. (kedd) 16:00 óra.**
4. Amennyiben a pályázati eljárás keretében nem kerül benyújtásra pályázat, vagy a benyújtott és érvényes pályázatok száma nem éri el a megjelölt támogatotti létszámot, a pályázat ismételten meghirdetésre kerül.
5. A pályázat benyújtásának módja:
6. Személyesen, zárt borítékban Sátoraljaújhely Város Önkormányzat EFOP iroda (3980 Sátoraljaújhely, Kossuth tér 5. B. épület földszint 1. szoba)
7. postai úton (3980 Sátoraljaújhely Város Önkormányzat EFOP iroda 3980 Sátoraljaújhely Kossuth tér 5.
8. Borítékra kötelező ráírni:
* „B” típusú ösztöndíjpályázat esetén: „EFOP-1.5.3 Sátoraljaújhely Város Önkormányzat ösztöndíjpályázata nappali tagozatos felsőoktatási intézményben tanuló hallgatók részére”
1. A pályázathoz csatolni kell:
2. megelőző félévről a bizonyítvány másolatát
3. személyazonosság és lakcím igazolására alkalmas érvényes okirat másolatát,
4. pályázati adatlapot
5. Felsőoktatási intézmény által kiadott eredeti tanulói jogviszony igazolását
6. igazolást arról, hogy a pályázó gyermek hátrányos vagy halmozottan hátrányos helyzetűnek minősül,
7. igazolás a pályázó és a pályázóval egy háztartásban élők egy főre jutó havi nettó jövedelméről
8. a pályázó hozzájáruló nyilatkozatát adatainak kezeléséhez a pályázati eljárás során,
9. 2. számú mellékletet,
10. motivációs levél,
11. A pályázatokat a támogatás elbírálására az erre a célra létrehozott bizottság jogosult. A bizottság tagjai a Nevelési-Ifjúsági, Civil-Sportügyi és Közművelődési bizottság elnöke, a Pénzügyi bizottság elnöke, a Szociális és Egészségügyi Bizottság bizottság elnöke és a polgármester által kijelölt további két személy. Az elbírálás a kiírásban meghatározott minimum elvárások és előnyt jelentő szempontok alapján rangsorolással történik.
12. A pályázat elbírálása pontozásos rendszerben történik, amelyben a pályázó tanulmányi eredménye, valamint szociális helyzete vonatkozásában összesen 6-6 pont megszerzésre van lehetőség. Pontegyenlőség esetén az a pályázó kerül előnybe, akinek az előző félévi tanulmányi eredményének átlaga magasabb volt.
13. A pályázót az elbírálás eredményéről legkésőbb 5 munkanapon belül írásban értesül.
14. A pályázati döntés ellen érdemben nincs helye jogorvoslatnak.
15. Érvénytelen a pályázat ha
16. nem a megfelelő pályázati adatlapon kerül benyújtásra
17. csatolandó mellékletek hiányában
18. felhívásban megjelölt határidőn túl beérkező pályázat

**Ösztöndíj mértéke, időtartama, folyósítása**

**Az ösztöndíj 2019/2020. II. félévére vonatkozik 5 hónapra. Mértéke: 20.000 Ft /hó/hallgató.**

Összesen ezen, félévre 5 diák támogatható. A folyósítása egy összegben kerül kifizetésre a pályázó által megjelölt folyószámlára.

**Ösztöndíjszerződés**

A sikeres pályázatot benyújtóval, az ösztöndíjszerződést a pályázat eredményéről szóló értesítést kézhezvételét követően legfeljebb 15 napon belül a Polgármester köti meg. A szerződéskötési határidő jogvesztő. A szerződéskötés elmulasztása esetén a bírálati rangsorban soron következő pályázóval kell tanulmányi szerződést kötni.

**A szerződésszegés jogkövetkezményei**

1. Az ösztöndíjszerződést fel kell mondani, és az ösztöndíjast visszafizetési kötelezettség terheli amennyiben:
2. a pályázat során bizonyíthatóan hamis adatokat szolgáltatott, és ezzel megtévesztett a döntéshozót,
3. tanulmányait halasztja,
4. Az ösztöndíj megszüntetéséről és a visszafizetés elrendeléséről a Bizottság indokolással ellátott javaslata alapján dönt.
5. Visszafizetési kötelezettség előírása esetén egy összegben vissza kell fizetni az ösztöndíjas részére folyósított ösztöndíj teljes a Ptk. szerinti kamatokkal növelt összegét, a visszafizetésről szóló rendelkezés kézhezvételét követő 30 napon belül.
6. A visszafizetési kötelezettség teljesítésére legfeljebb 10 havi részletfizetés engedélyezhető, ha az ösztöndíjas hitelt érdemlően igazolja, hogy az egyösszegű visszafizetés az ő vagy családja megélhetését veszélyeztetné.

**Egyéb rendelkezések**

Az ösztöndíjban részesült személy köteles a pályázati eljárás során kezelt adatiban bekövetkezett változást a változástól számított 15 napon belül az Önkormányzatnál írásban bejelenteni.

**Záró rendelkezések**

Sátoraljaújhely Város Önkormányzat Képviselő-testületének 118/2018. (IX.12.) számú határozatával hagyta jóvá, módosítva a 132/2019. (VII.18.) határozatával.

Sátoraljaújhely, 2020. február 17.

 **Szamosvölgyi Péter**  polgármester s.k